עינויים של חיילים רוסים על ידי חיילים אוקראינים במלה רוהן במהלך הפלישה הרוסית לאוקראינה

מיקום מלה רוהן (למפת אוקראינה מוגדלת)   קייב דניפרו אודסה לבוב דונצק חרקוב רוסיה בלארוס פולין ס. הו. רומניה מול. סר. הים השחור ים אזוב קרים מלה רוהן (למפת אוקראינה רגילה)   קייב דניפרו אודסה לבוב דונצק חרקוב רוסיה בלארוס פולין ס. הו. רומניה מול. סר. הים השחור ים אזוב קרים מלה רוהן (למפת מחוז חרקוב רגילה)   חרקוב לוזובה קופיאנסק איזיום צ'והוייב פרבומייסק סומי רוסיה לו. דונצק דניפרופטרובסק פולטבה מלה רוהן (למפת מחוז חרקוב מוגדלת)   חרקוב לוזובה קופיאנסק איזיום צ'והוייב פרבומייסק סומי רוסיה לו. דונצק דניפרופטרובסק פולטבה מלה רוהן עינויים של חיילים רוסים על ידי חיילים אוקראינים במלה רוהן במהלך הפלישה הרוסית לאוקראינה הייתה תקרית שהתרחשה בכפר מלה רוהן במחוז חרקוב. בין 27 במרץ ל-28 במרץ 2022 פורסמה סדרת סרטונים ברשתות החברתיות שבהם נראים חיילים אוקראינים לועגים ומענים שבויי מלחמה רוסים. ב-13 במאי העיתון הצרפתי "לה מונד" ואנליסטים עצמאיים אימתו את הסרטון ואישרו את אמיתותו. הארגון ההומניטרי הבינלאומי Human Rights Watch טען, בסמוך לפרסום, כי האירוע, אם יאומת, צריך להיחשב לפשע מלחמה. בבוקר 27 במרץ פורסמו שני סרטונים ברדיט ובטוויטר, וגרסה מלאה יותר, ארוכה יותר בשתי דקות, הופיעה מאוחר יותר ביוטיוב. ה"טיימס" דיווח כי הסרטונים קודמו על ידי מריה דובוביקובה מהמועצה לעניינים בינלאומיים של רוסיה (אנ'), אך המקור המקורי שלהם אינו ברור. לפי צ'קניוז, שירות בדיקת העובדות של העיתון הצרפתי "ליברסיון", סרטונים נוספים שפורסמו המציגים לקיחת שבויים נעשו על ידי חיילי יחידת הכוחות המיוחדים של קרקן הקשורים לגדוד אזוב, שלחמו בסמוך. בסרטון נראים חמישה אנשים במדי צבא שוכבים על הרצפה כשידיהם קשורות וחורי קליעים ברגליהם. שני אנשים נוספים נכנסים לתוך החצר בטנדר ומיד יורים ברגליהם, יחד עם אדם נוסף שעומד בסמוך. נראה שאחד השבויים נפגע בראשו מקת רובה. חקירת אסירים על ידי גבר נשמעת מאחורי המצלמה, וכן שיחה ברוסית ללא מבטא זר, ככל הנראה במכשיר קשר. בהתבסס על תנאי מזג האוויר ומיקום השמש, ה-BBC טען שהסרטון צולם מוקדם ביום ב-26 במרץ. France 24 טען שהסרטון צולם בין 11 ל-27 במרץ, גם כן על סמך תנאי מזג האוויר. חוקר הנתונים הפתוחים אריך אורבך דיווח כי הפעולה התרחשה בחווה בכפר מלה רוהן, 18 ק"מ מזרחית למרכז חרקוב. מיקום גאוגרפי זה אושר על ידי ארגון Human Rights Watch וה"וושינגטון פוסט". לפי הצהרות אוקראינים, הכפר הזה שוחרר על ידי הכוחות המזוינים של אוקראינה יומיים לפני שהופיעו הסרטונים הראשונים. המענים בסרטון ענדו סרטי זרוע כחולים, שארגון Human Rights Watch ציין כי בדרך כלל עונדים אותם כוחות אוקראיניים, בעוד שלכל השבויים היו סרטים לבנים מלבד אחד שחבש סרט אדום, שני הצבעים שבשימוש הכוחות הרוסיים. לפי נתוני ארגון Human Rights Watch, השתייכותם של המבצעים אינה ברורה: הם לבושים במדים שונים, מחזיקים בכלי נשק שונים, ויש להם ציוד שונה ללא סמלים ברורים. ניק ריינולדס, מומחה צבאי במכון המלכותי המאוחד למחקרי הגנה, אמר שרובה סער בסרטון דומה לנשק במסווה ששימש את כוחות המבצעים המיוחדים של אוקראינה, אך שונה מעט מכל מה שראה בעבר; הוא גם ציין ששני הצדדים בסכסוך השתמשו כל אחד בנשק שנלקח מהצד השני. אחד מהשבויים הרוסים המוצגים בסרטון זוהה על ידי אמו כאיוואן קודריאבצב, חייל מגויס בן 20 מאזור אומסק. בסרטון הוא נראה פצוע ומתעלף תוך כדי חקירה. ב-29 באפריל אישר משרד ההגנה הרוסי כי הוא נעדר במהלך השירות הצבאי. ב-28 במרץ יורי בוטוסוב, העורך הראשי של האתר האוקראיני censor.net, פרסם סרטון המראה חווה במלה רוהן ואת השרידים השרופים קשות של שלושה אנשים. לדברי בוטוסוב, הסרטון צולם כמה שעות לאחר הפסקת הקרבות, וההרוגים לבשו מדים רוסיים. ארגון Human Rights Watch מציין שבסרטון זה, אזור החווה סבל מפיצוצים ומשריפה, שלא היו חלק מהסרטון המקורי. כמו כן, ב-28 במרץ ביקרו עיתונאים של סוכנות הידיעות הצרפתית במלה רוהן. הם דיווחו כי ראו שתי גופות של חיילים רוסים ברחוב ושתיים בבאר, וכן ציטטו את דברי הצבא האוקראיני על לכידתם של חמישה אסירים רוסים, שאחד מהם נורה בעת שניסה להימלט. ב-13 במאי פרסמו כתבים חוקרים בעיתון הצרפתי "לה מונד" סרטון שבו הם מאשרים מיקום גאוגרפי ומידע על חשודים אפשריים בירי שעליהם דיווח לראשונה אריך אורבך. בסרטונים שצולמו במהלך הקרב על מלה רוהן מופיעים חברי גדוד סלובוזנשצ'ינה האוקראיני, ואחד ממנהיגיהם, אנדריי יאנגולנקו, מופיע בבירור ביחד עם האסירים שנורו מאוחר יותר בברכיים. ב-27 במרץ, ולרי זלוז'ני, המפקד העליון של הכוחות המזוינים של אוקראינה, האשים את רוסיה ביצירת הסרטון כדי להכפיש את הכוחות האוקראיניים. גם נציבת תלונות הציבור באוקראינה, ליודמילה דניסובה (אנ'), דחתה את הצילומים כמזויפים. מאוחר יותר באותו יום, אולקסי ארסטוביץ' (אנ'), יועץ לראש לשכתו של נשיא אוקראינה, אמר כי הטיפול הבלתי חוקי באסירים עונה לקריטריונים של פשע מלחמה ויש להטיל עונש בגינו. הוא גם הצהיר כי תיערך חקירה, ואי-קבילותן של פעולות מסוג זה תודגש בפני אנשי כוחות ההגנה. אירינה ונדיקטובה (אנ'), התובעת הכללית של אוקראינה, אמרה כי חקירות והעמדה לדין יבוצעו אם הראיות יהיו חזקות דיין. דמיטרי פסקוב, מזכיר העיתונות של נשיא רוסיה, אמר כי הסרטונים מכילים "צילומים מפלצתיים" ויש לחקור אותם על ידי עורכי דין. טענות לפשעי מלחמה בפלישה הרוסית לאוקראינה ארתור קרפנטייה , מרסו ברטונייה , אליסה בלאנגר ואדריאן סהלי, Prisonniers russes torturés : des vidéos vérifiées par « Le Monde » mettent en cause un bataillon de volontaires ukrainiens, לה מונד, ‏13/05/2022 (בצרפתית) Ukraine: Apparent POW Abuse Would Be War Crime, משמר זכויות האדם, ‏31/03/2022 (באנגלית) Maxim Tucker, Kyiv investigates video said to show PoWs being shot, The Times, ‏29/03/2022 (באנגלית) Thomas Eydoux, Does this video show Ukrainian soldiers shooting at Russian prisoners of war?, France 24, ‏31/03/2022 (באנגלית) Does video show Russian prisoners being shot?, BBC, ‏30/03/2022 (באנגלית) Kyiv will investigate video that appears to show Ukrainian forces shooting Russian prisoners of war, The Washington Post, ‏08/03/2022 (בבאנגלית) ‘He had a bag over his head and a broken face’, ‏16/06/2022 (באנגלית)